מהי רפלקסולוגיה? ומה ניתן לראות בכפות הרגליים? "זה ספר תולדות אדם"....להכיר... את הצורה שבסודות האדם: השיער,במצח,בעיניים ,בפנים, בשפתיים,וברשמי היד ובאוזניים. בשבע אלו ניכרים בני אדם.
(מאמר "ואתה תחזה" –פרוש הסולם לספר הזוהר בפרשת יתרו) משחר ההיסטוריה האדם מחפש משמעות. את משמעות חייו ומשמעות העולם סביבו. הוא מחפש את מקומו ותכליתו בתוך העולם, ומהם תפקידיו, מברר לשם מה הוא קיים! מה היה כאן לפניו, ומה יהיה אחריו. מדוע ישנם אנשים שסובלים וחולים ואחרים בריאים?
על מנת לברר שאלות אלו וכדי לתת מענה לחוליי הגוף והנפש האנושיים. וכן במגמה לשיפור החיים, החל האדם להתבונן על עצמו ועל סביבתו. מתוך התבוננות זו הבינו הקדמונים, שניתן מכל קצה של הגוף, לראות את הגוף השלם, פנימה אל תוכו. זוהי משמעותה של המילה רפלקסולוגיה מלשוןREFLECTION שמשמעותה השתקפות. וכן REFLEX שמשמעותה תגובה עצבית לגירוי.
כיום משתמשים במונח רפלקסולוגיה לתאר את ההשתקפות האנושית בכפות הרגליים. בתחילת דרכי כסטודנט, כמטפל וכמרצה, התלבטתי רבות בשאלה: מדוע שכף הרגל תשקף את הגוף והנפש של האדם? לאחר התבוננות על גוף האדם "גיליתי" את ה DNA . מרכזו של כל תא ותא בגוף מכיל את המידע הפנימי של הגוף והנפש בכללותם.( אפילו תא ציפורן או שערה).מכיוון שכל תא מכיל את כל המידע הייחודי לאדם. ברור שקבוצת תאים גדולה משקפת נאמנה את המתרחש באדם. כמו שדרך חלון בבית ניתן לראות לתוך הבית. ברור שמכל חלון נראה מראה פנימי אחר. כיום שיטות התבוננות רבות על קצוות גוף
משמשות את הרפואה הטבעית. נמנה את העיקריות שבהן: *שפת פנים *אבחון לשון ודופק ( רפואה סינית). *כירולוגיה וכירומנטיקה (קריאה בכף היד) *אירידולוגיה (השתקפות האדם באיריס העין) *אבחון עפ"י האוזן. *בדיקות רוק ושיער. *גרפולוגיה (הכתב כקצהו של האדם) *שפת גוף *וכמובן רפלקסולוגיה (השתקפות האדם בכפות הרגליים). כל כלי אבחוני יגלה לנו חלק אחר באדם. עם דגשים שונים לכל כלי אבחון. הייחודיות בהתבוננות דרך כפות הרגליים היא ביכולת לראות את בסיסו של האדם. כיוון שכפות הרגליים הם האדמה של האדם שעליהם הוא נטוע. נגלה דרך הכפות את הכוחות הראשוניים שאיתם בא לעולם. בתכונות המולדות. במבנה גופני תורשתי. אנרגטי ונפשי רגשי.( בשונה מכפות ידיו של האדם, לדוגמה, הקשורות לעשייה, הן תספרנה מה עשה האדם עם הכוחות שקיבל). ראיה זו תאפשר לנו להבין מהם כוחותיו של האדם אותם הוא מבקש להוציא לפועל. ניתן באמצעות הטיפול לחבר את האדם לכוחותיו הפנימיים על מנת לקדמו לרווחה גופנית ונפשית אהבה שמחה ובריאות איתנה. לאבחון דרך כפות הרגליים יש מספר איכויות ייחודיות בשונה מאבחונים אחרים. 1.גודלם של כפות הרגליים מאפשר מפת ייצוג גדולה לכל איבר ואיבר. 2.קשת הדריכה משקפת בדיוק את צורת עמוד השדרה באדם. לדוגמה פלטפוס – קשת שטוחה תשקף גב שטוח יחסית ללא קימור בגב התחתון. 3. ההשתקפות הרפלקסולוגית מכילה את כל איברי הגוף. על פי מיקומם בגוף כך ישתקפו בכף. לכל איבר יש אזור בכף הרגל המשקף אותו ומאפשר גם לטפל ולאזן אותו. בשונה משיטות אחרות בהם רק איברים עיקריים מקבלים ביטוי אבחוני וטיפולי ושאר האיברים מובלעים באיברים העיקריים.
בנוסף ישנם כמה יתרונות לטיפול בכפות הרגליים: 1. יכולת דיוק בעבודה על פי האבחון 2. השפעה ישירה על איזור רפלקס לא מאוזן. 3. כפות הרגליים הם איבר הנושא בעומס רב לכל אורך שעות היום, עקב משקל הגוף וכבידת כדור הארץ. ולכן אזור כפות הרגליים זקוק לטיפול ולתחזוקה שוטפת. 4. כף הרגל הוא אזור מוזנח ולא נגיש לחלק מהאנשים ולכן הוא חסר מגע וטיפול יומיומי.
ההשתקפויות הנגלות לנו מכל איברי הקצה אינם שוות. לכל קצה ייחודיות אבחונית משלו. אף על פי שאנו מתבוננים על אותו אדם. מימד נוסף שלא נראה אותו ב"שידור חי" בכף אך ניתן לחוש אותו לאבחן ולטפל בעזרתו המימד האנרגטי– על כך ידובר בפרק "עבודה אנרגטית בכפות הרגליים", ובלשונית הילינג. באבחון דרך כפות הרגליים ניתן לראות את הכוחות איתם הגיע האדם לעולם. וכן חוסרי איזון באיבר או באזור מסוים ישתקפו בבירור בכף הרגל. חשוב לציין כי חוסר האיזון לא מספר לנו בהכרח על התחלואה הפיזית של האדם.ניתן להבחין בחוסר האיזון בשלבים מוקדמים מאוד, בתחילת התהוותו.כשאיזור בכף הרגל אל מאוזן הוא משקף מספר חוסרי איזון אפשריים. 1. הרגלי חיים לקויים ( אכילה, שינה..ועוד). 2. חוסר איזון פיזי /גופני. 3. חוסר איזון בשדה האנרגטי. 4. חוסר איזון רגשי. 5. דפוסי חשיבה ותפישות מגבילות. 6. חוסר חיבור לרוח. כאשר מספר חוסרי איזון משתלבים יחד נוצר דפוס. בטיפול רפלקסולוגי ניתן לשקף לנקות ולעזור לאדם בשינוי דפוסים בדרך לשינוי כללי בחייו. תפקידה של הרפלקסולוגיה הוא לזהות את הדפוס בשלב מוקדם ולעזור למטופל לשנות אותו. המטפל לא יכול לדעת רק על פי התבוננות אילו חלקים מהאישיות משתתפים בדפוס. לשם כך הוא יזדקק לתשאול ולכלים נוספים כדי לחשוף את חוסר האיזון במלואו, ולטפל בו בשורש להחזיר את כל חלקי האדם לאיזון. להבנת העניין נשתמש בדוגמא: מטפל ברפלקסולוגיה מזהה טחול לא מאוזן בכף הרגל. או שיש עליו סימן או רגישות למגע. זה יכול לשקף חוסר איזון בכמה רמות: 1.הרגלים – אכילה וסדרי חיים לא נכונים,שימוש לא נכון בכוחות הגוף. 2. גופנית – בעיה בשמירה וייצור של דם, התמודדות חיסונית בגוף, תהליך דלקתי ועוד. 3. אנרגטית – הטחול קשור אצל הסינים לטונוס שרירים וכלי דם, ליכולת הריכוז, אחראי על שינוי ושינוע מזון. 4. רגשית – בחוסר איזון טחול ישקף דאגנות,מחשבות קשות,אשמה. 5. חשיבה - -עומס מחשבות. המטפל יצטרך בעזרת אבחון, לברר ולשלול או לאמת את חוסר האיזון של הטחול בכל הרמות האלה. כדי להשיב את האיזון על מקומו. בריאות אין משמעותה לא חולה. אלא אדם מאוזן. שחי חיי שיתוף פנימי וחיצוני מלאים. שיבוש דפוסים לאורך זמן יגרום למחלה להופיע. מחלה היא לעתים שיבוש שלא ניתן לתיקון הרמה הגופנית, הגוף עבר את נקודת האל-חזור, והוא לא ישוב לתפקוד מלא. 6. רוחנית- האדם דואג ולחוץ ולא מתחבר לרוח שלו. כתוצאה מכך עומס החיים והעתיד הלא ידוע מדאיגים אותו. טיפול טוב עם הכוונה לחיבור לרוח יעניקו למטופל אפשרות להתמודד עם חייו בצורה בריאה יותר. ריפוי מלא יוגדר במצב בו האדם הבין באילו אזורים בחייו הוא לא נוהג נכון, הוא מבין ומרגיש מדוע לא נהג נכון. הוא יודע מה נכון לו ולכן מקבל על עצמו להתנהג ולחיות נכון. הוא מנסה לתקן ונכשל ומנסה שוב ושוב לפחות שבע פעמים (כי שבע ייפול צדיק וקם – משלי כ"ד ט"ז). עד שדפוס משתנה ואז יש ריפוי. הכלי שבעזרתו מתרחש השינוי בדפוס קורה נקרא מודעות. תהליך המודעות מושג בתהליך ולא מיידי, ולכן רפלקסולוגיה הוא טיפול סדרתי. כיצד עיסוי בכפות הרגליים מועיל לשינוי זה? העיסוי של כפות הרגליים מועיל למספר דברים: 1. ניקוי הגוף והנפש מפסולת שנצברה בהם. 2. שחרור הגופנפש מהמצוקה בה הוא נתון. 3. הקלה על כאבים מחושים או תחלואה. 4. בטיפול רפלקסולוגי הגופנפש לומד שחרור הקלה הרפיה שעוזרים לו לרפא את עצמו. 5. לאחר שהמטופל קיבל סדרה של טיפולים ברפלקסולוגיה,הגופנפש חוזר לניקיון שהוא לא חווה זמן רב. ניקיון זה יוצר מצב פנימי חדש,בו ישנה התראה על כל חוסר איזון פנימי בשלב מוקדם יותר מההרגל הקודם של האדם. לדוגמה: אדם ששרירי הגב שלו נוקשים אך הוא לא חש זאת בדרך כלל ,אלא רק אחרי עבודה מאומצת.
לאחר סדרת טיפולים יחוש באופן סדיר את הנוקשות בגב שלו, וכן הוא ישים לב כיצד היא מתהווה. מה גורם לה בחיי היומיום. 6. הגופנפש לאחר חווית הרפיה וניקוי חוזרים ונשנים, דורש מהאדם להרפות הוא מודיע לאדם מתי הוא נוהג לא נכון עם עצמו. ומה או מי קשור לחוסר האיזון . 7. בעזרת סדרה זו המטופל יכול לשנות דפוסים, להגיע לריפוי מלא או חלקי. להרפות כאבים ולהגיע למצב של אהבה ושמחה והשלמה עם מי שאני ומה שיש לי בעולם. 8. רגל והרגל הם מאותו שורש העבודה בכף הרגל יכולה לעזור לאדם לשלוט ולשנות את הרגליו כרצונו. בספר זה נעסוק בכל הפרקים באיזון וחוסר איזון של האדם. ונלמד כיצד הוא בא לידי ביטוי בכפות הרגליים. נלמד לראות את כוחותיו של האדם וכיצד הם קוראים לו להשתמש בהם עוד ועוד עד למיצוי. שמביא לאדם סיפוק עז הנאה ועונג.
למידע ולהרשמה לקורסים וסדנאות ברפלקסולוגיה הירשמו כאן
#רפלקסולוגיה